laion/Wikipedia-Exotic huggingface dataset:
רוברט דאדלי, רוזן לסטר

רוברט דאדלי, רוזן לסטר הראשון (באנגלית: Robert Dudley, 1st Earl of Leicester; ‏22 ביוני 1532 — 4 בספטמבר 1588) היה אציל אנגלי, בנו של ג'ון דאדלי, דוכס נורת'מברלנד, חבר קרוב של אליזבת הראשונה, מלכת אנגליה ומועדף בחצר המלוכה שלה. דאדלי היה נשוי במשך 10 שנים לאיימי, עד למותה בשנת 1560, שעורר סקנדל ציבורי. במהלך נישואיו קיים קשר קרוב עם המלכה אליזבת, משנת מלכותה הראשונה ועד למותו, אך אליזבת החליטה שלא למסד את יחסיהם. ב-1588 לאחר שבריאותו התרופפה, נפטר דאדלי באופן פתאומי. היסטוריונים העלו את הסברה כי נפטר ממחלת המלריה או מסרטן הקיבה. המלכה אליזבת הושפעה עמוקות ממותו והסתגרה בארמונה כמה ימים, עד שהלורד בורגלי שבר את דלת הכניסה. אליזבת שמרה את המכתב האחרון שקיבלה מדאדלי, 6 ימים לפני מותו, ליד תיבת התכשיטים שלה, והמכתב נשאר שם עד למותה, 15 שנים מאוחר יותר ב-24 במרץ 1603. מדיה וקבצים בנושא רוברט דאדלי, רוזן לסטר בוויקישיתוף רוברט דאדלי, רוזן לסטר, באתר "Find a Grave" (באנגלית) רוברט דאדלי, רוזן לסטר, באתר אנציקלופדיה בריטניקה (באנגלית) רוברט דאדלי, רוזן לסטר, באתר אנציקלופדיית ההיסטוריה העולמית (באנגלית)
עונת 1958/1959 בגביע אירופה לאלופות בכדורגל

עונת 1958/1959 בגביע אירופה לאלופות בכדורגל הייתה העונה הרביעית של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-26 באוגוסט 1958 ותחרות הסתיימה ב-3 ביוני 1959. בתחרות השתתפו 26 קבוצות (נרשמו 28). למשתתפי התחרות התווספו יוון ופינלנד. משחק הגמר נערך בנקאר סטדיון, שטוטגרט. התחרות הסתיימה בניצחון של ריאל מדריד בפעם הרביעית ברציפות. לתחרות נרשמו 28 קבוצות. ריאל מדריד כמחזיקת הגביע קודמה ישירות לשמינית הגמר. 27 קבוצות הנותרות חולקו ל-3 בתים: מערב אירופה, מרכז אירופה ומזרח אירופה. ההגרלה התקיימה בקאן ב-2 ביולי 1958. בהתאם לתוצאות ההגרלה, קבוצה מכל בית העפילו ישירות לשמינית הגמר ו-8 קבוצות נותרות נפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. מנצ'סטר יונייטד שהוזמנה לתחרות בהזמנה מיוחדת בסופו של דבר החליטה לא להשתתף. אולימפיאקוס הוגרלה לשחק נגד הקבוצה הטורקית וביטלה את השתתפותה. במשחק הנוסף ריאל ניצחה 2:1 במשחק הנוסף יאנג בויז ניצחה 2:1 במשחק הנוסף אתלטיקו ניצחה 3:1 גמר גביע אירופה לאלופות 1959. אתר האינטרנט הרשמי של עונת 1958/1959 בגביע אירופה לאלופות בכדורגל (באנגלית) מדיה וקבצים בנושא עונת 1958/1959 בגביע אירופה לאלופות בכדורגל בוויקישיתוף נתונים מאתר אופ"א
אבירם חסון

אבירם חסון (נולד ב-1967) הוא אלוף-משנה במילואים בצה"ל, משמש כראש משלחת הרכש בארה״ב וקנדה. לאורך שירותו ביצע אבירם מגוון תפקידים בשדה ובמטה. הבולטים שבהם: מפקד טייסת תחזוקה אווירית, ראש ענף מערכות יירוט וראש ענף תכנון במטה להק הציוד שבחיל האוויר, ובנוסף, ביצע שני תפקידי ראש מחלקה במנהלת חומה שבמפא"ת. במהלך תפקידיו במפא"ת היה אמון על פיתוח מערך ההגנה מפני טילים של מדינת ישראל, מערכות החץ (טיל), שרביט קסמים (מערכת יירוט) וכיפת ברזל. בחודש דצמבר 2015 מונה כממלא מקום זמני לראש מנהלת חומה. בחודש נובמבר 2016 סיים את תפקידו ופרש מצה"ל. חסון בעל תואר שני במנהל עסקים (אוניברסיטת בן-גוריון) ותואר ראשון בהנדסת מחשבים אותם סיים בהצטיינות. חסון הוא נין לרב חנוך חסון ולרבנית קלרה חסון שנרצחו בפרעות בחברון במאורעות תרפ"ט (1929). בחודש יוני 2024 התחיל את תפקידו כראש משלחת הרכש של משרד הביטחון בארצות הברית וקנדה. גילי כהן, משרד הביטחון מינה את אל"מ אבירם חסון לממלא מקום ראש מנהלת "חומה", באתר הארץ, 7 בינואר 2016 מינוי אבירם חסון - ראש משלחת הרכש בארה"ב וקנדה, באתר www.mod.gov.il ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עונת 1959/1960 בגביע אירופה לאלופות בכדורגל

עונת 1959/1960 בגביע אירופה לאלופות בכדורגל הייתה העונה החמישית של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-26 באוגוסט 1959 ותחרות הסתיימה ב-18 במאי 1960. בתחרות השתתפו 26 קבוצות (נרשמו 27). משחק הגמר נערך בהאמפדן פארק, גלאזגו. התחרות הסתיימה בניצחון של ריאל מדריד בפעם החמישית ברציפות. במשחק הגמר ריאל כבשה את השער שבע פעמים, שיא שלא נשבר עד היום. בתחרות השתתפו 27 קבוצות. ריאל מדריד כמחזיקת הגביע קודמה ישירות לשמינית הגמר. 26 קבוצות הנותרות חולקו ל-2 בתים: צפון אירופה ודרום אירופה. ההגרלה התקיימה בקומו ב-6 ביולי 1959. בהתאם לתוצאות ההגרלה, שתי קבוצותמכל בית העפילו ישירות לשמינית הגמר ו-12 קבוצות הנותרות נפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. קופס הפינית ביטלה את השתתפותה לקראת מועד המשחק הראשון. היוונים שביטלה את השתתפותה בעונה הקודמת מסיבות פוליטיות, הפעם השתתפה בתחרות. במשחק הנוסף ריינג'רס ניצחה 3:2 במשחק הנוסף ניס ניצחה 5:1 במשחק הנוסף ספרטה ניצחה 3:1 גמר גביע אירופה לאלופות 1960 אתר האינטרנט הרשמי של עונת 1959/1960 בגביע אירופה לאלופות בכדורגל (באנגלית) מדיה וקבצים בנושא עונת 1959/1960 בגביע אירופה לאלופות בכדורגל בוויקישיתוף נתונים מאתר אופ"א
אנדרו אוורט

אנדרו אוורט (באנגלית: Andrew Everett; נולד ב-9 ביולי 1992 בצפון קרולינייה), הוא מתאבק אמריקאי, המופיע בארגון ההיאבקות Evolve. אביו של אוורט היה אחד ממייסדי ליגת היאבקות בשם OMEGA ביחד עם מאט וג'ף הארדי, שלמעשה אימנו אותו. אוורט התאבק לרוב בסצנת ליגות ההיאבקות העצמאיות, בליגות כמו OMEGA, PWG, CZW, GFW ו-AAW. הוא ערך את הופעת הבכורה שלו בליגת ההיאבקות TNA בשנת 2015. בזירה העולמית, אוורט התאבק בעבור ליגת ההיאבקות הבריטית RPW. אוורט ערך את הופעת הבכורה שלו באירוע הגדול ביותר של הארגון "נועד לתהילה" (באנגלית: Bound for Glory) בקרב אולטימייט X בעבור אליפות ה-X דיוויז'ן, אך הפסיד בקרב לטיגרה אונו המקסיקני. הוא ערך את ההופעה המחודשת שלו בחודש מרץ לאחר שניצח את DJ Z עם עזרה של טרבור לי וגרגורי שיין הלמס, מעשה זה קבע את דמותו של אוורט על המרקע כ"רע" בפעם הראשונה בקריירה שלו. הוא התחרה בקרב מרובע באירוע Slammiversary על אליפות ה-X דיוויז'ן, אך הפסיד. ב-28 ביוני בפרק של Impact Wrestling, אוורט השתתף בקרב באטל רויאל (שמטרתו להדיח את המתאבקים האחרים מעל החבל העליון) על המועמדות לאליפות ה-X דיוויז'ן, אבל הודח על ידי המנצח בקרב ברקסטון סוטר. שבוע לאחר מכן, הוא השתתף בקרב האולטימייט X השני שלו על האליפות ושוב הפסיד. באירוע דסטיניישן X הוא הפסיד בקרב סולם שמטרתו הייתה לקבוע את הטוען לכתר לאליפות ה-X דיוויז'ן. הישגים במגזין ההיאבקות Pro Wrestling Illustrated - PWI PWI דירג אותו במקום ה-78 מתוך 500 המתאבקים הטובים ביותר לשנת 2017 הישגים בארגון ההיאבקות Pro Wrestling Guerilla - PWG אליפות הצעירים במשקל כבד של PWG (פעם אחת) - עם טרבור לי מדיה וקבצים בנושא אנדרו אוורט בוויקישיתוף אתר האינטרנט הרשמי של אנדרו אוורט אנדרו אוורט, ברשת החברתית פייסבוק אנדרו אוורט, ברשת החברתית אקס (טוויטר) אנדרו אוורט, ברשת החברתית אינסטגרם אנדרו אוורט, באתר Online World of Wrestling
איילת צברי

אַיֶּלֶת צַבָּרִי (נולדה ב-24 במאי 1973) היא סופרת ישראלית-קנדית. היא התגוררה בקנדה שנים רבות ובשנת 2019 שבה לארץ. צברי כותבת בעיקר באנגלית. אילת צברי נולדה בשכונת מחנה יהודה שבפתח תקווה למשפחה ממוצא תימני. צברי נהגה לחבר סיפורים ולספרם בעל פה עוד בטרם ידעה קרוא וכתוב. משלמדה מיומנויות אלה כתבה את סיפוריה. כשהייתה בת עשר החלה לשלוח מכתבים לעיתון "הארץ שלנו" וזה פרסמם. מגיל 15 עבדה כעיתונאית ופרסמה כתבות ב-"מעריב לנוער", "את" ו"מעריב". אביה, חיים צברי, מת מהתקף לב מעט לפני שמלאו לה עשר שנים. האב ניחן בכישרון ספרותי וכל חייו כתב שירים. בצעירותו רצה להיות משורר אך לבסוף בחר להיות עורך דין. לדעתה של צברי, הצורך החריף בפרנסה טובה ובטוחה והיעדר מודל לחיקוי, משורר תימני שיוכל לשאת את עיניו אליו, הובילו להחלטה זו. בשנות חיהם המשותפות טיפח האב את אהבת הכתיבה והקריאה של ביתו. הוא חשף אותה ליצירות מופת שאהב, קרא את כל הסיפורים שכתבה ועודד אותה להוסיף ולכתוב. לפני שנפטר הבטיח לה שלכבוד יום הולדתה העשירי יפרסם בספר את סיפוריה או את שיריה. הבטחה שכאמור לא הספיק לממש. למדה צילום וקולנוע באוניברסיטת קפילנו (אנ') בוונקובר. כתיבה למדה צברי באוניברסיטת סיימון פרייזר (אנ') ובאוניברסיטת גואלף (אנ'). אוסף הסיפורים הקצרים שלה, "המקום הכי טוב בעולם" (The Best Place on Earth) יצא לאור בקנדה בהוצאת הספרים הרפר קולינס בשנת 2013; בארצות הברית יצא לאור בהוצאת רנדום האוס. התרגום לעברית, בהוצאת "עם עובד", יצא במאי 2016. הספר זכה בפרס סמי רוהר לספרות יהודית לשנת 2015 ובפרס אדוארד לואיס וולנט לשנת 2016, והיה מועמד לפרס פרנק או'קונור הבינלאומי לסיפורים קצרים (אנ'). ספרה השני "אמנות העזיבה" (The Art of Leaving) יצא לאור ב־2019. אתר האינטרנט הרשמי של איילת צברי ביוגרפיה באתר הרשמי השאלון של העוקץ: איילת צברי, באתר "העוקץ", 21 באפריל 2017 מיה סלע, טיפול שורש, באתר ynet, 14 ביוני 2016 גילי איזיקוביץ, איילת צברי, הסופרת הישראלית-קנדית שזכתה בחוזה באחת ההוצאות החשובות בעולם, הרחיקה עד קנדה כדי להתחבר לזהותה המזרחית, באתר הארץ, 10 באפריל 2015 אסנת איטה סקובלינסקי, האחיות שרבות על בגדים בעיר העשנה, באתר הארץ, 1 באוגוסט 2016 אדמית פרא, המקום הכי טוב בעולם, בבלוג אדמה, 4 באוגוסט 2016 מאיה טריפ, צעד תימני גדול, באתר ynet, 17 ביולי 2015 מירן שפילברג, סיפור הצלחה, באתר ynet, 31 במרץ 2014 קובי מידן, חוצה ישראל - שיחה עם איילת צברי, החינוכית, 22 ביולי 2018 "תיקון": סיפור קצר מאת איילת צברי, באתר ynet, 11 ביוני 2016 "The Sami Rohr Prize for Jewish Literature". jewishbookcouncil.org. אורכב מ-המקור ב-2016-10-02. נבדק ב-2016-10-01. Author Ayelet Tsabari Named University of Hartford Greenberg Center’s Wallant Award Winner; Author Amy Gottlieb Named Runner-up, University of Hartford ביוגרפיה של צברי באתרה הרשמי ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
עונת 1960/1961 בגביע אירופה לאלופות בכדורגל

עונת 1960/1961 בגביע אירופה לאלופות בכדורגל הייתה העונה השישית של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-29 בספטמבר 1960 ותחרות הסתיימה ב-31 במאי 1961. בתחרות השתתפו 28 קבוצות. משחק הגמר נערך באצטדיון ונקדורף, ברן. המנצחת של התחרות במשך חמש שנים (1955-1959) ריאל מדריד הודחה כבר בסיבוב הראשון (שמינית הגמר). התחרות הסתיימה בניצחון של בנפיקה ליסבון בפעם הראשונה בתולדות המועדון. בתחרות השתתפו 28 קבוצות. ריאל מדריד כמחזיקת הגביע קודמה ישירות לשמינית הגמר. 27 קבוצות הנותרות חולקו ל-3 בתים: צפון אירופה, מערב אירופה ומזרח אירופה. ההגרלה התקיימה במשרדי אופ"א בפריז ב-7 ביולי 1960. בהתאם לתוצאות ההגרלה, קבוצה מכל בית העפילו ישירות לשמינית הגמר ו-8 קבוצות נותרות נפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. במשחק הנוסף ברצלונה ניצחה 1:0 במשחק הנוסף ראפיד ניצחה 1:0 גמר גביע אירופה לאלופות 1961 אתר האינטרנט הרשמי של עונת 1960/1961 בגביע אירופה לאלופות בכדורגל (באנגלית) מדיה וקבצים בנושא עונת 1960/1961 בגביע אירופה לאלופות בכדורגל בוויקישיתוף נתונים מאתר אופ"א
וייריניה

אדלינו אדרה ויירה דה פרייטש (בפורטוגזית: Adelino André Vieira de Freitas, נולד ב-24 בינואר 1986, ידוע בשם וייריניה) הוא כדורגלן פורטוגלי המשחק בעמדת הקשר ובעמדת המגן ימני בקבוצת פאוק סלוניקי ובנבחרת פורטוגל. וייריניה החל לשחק כדורגל במחלקת הנוער של טורקנסה בשנת 1995 בה שיחק כשנה. בשנת 1996, בעודו בן 10, עבר למחלקת הנוער של ויטוריה דה גימארייש מליגת העל הפורטוגלית בה שיחק עד שנת 2002. לאחר מכן עבר למחלקת הנוער של פורטו. בשנת 2004 עבר לקבוצת המילואים של המועדון, פורטו ב', מהליגה המשנית. שנה לאחר מכן חתם בקבוצה הבכירה של המועדון, פורטו. בינואר 2006 הושאל עד לסוף העונה לקבוצה מהליגה המשנית פ.צ. מרקו. ב-11 באוגוסט 2006 לאחר שחזר לקבוצתו, ערך את הופעת הבכורה שלו במסגרת הסופר קאפ הפורטוגלי נגד ויטוריה דה גימארייש כשעלה מהספסל בדקה ה-70, וכבש את השער האחרון בדקה ה-89 בניצחון 0–3. באות העונה ערך בקבוצה 8 הופעות ליגה. בעונת 2007/2008 הושאל לעונה אחת ללייקסוס מליגת העל הפורטוגלית. בקיץ 2008 הושאל לפאוק סלוניקי מליגת העל היוונית לעונה אחת עם אופציה לרכישה ל-3 שנים. בספטמבר של אותה העונה ערך את הופעת הבכורה שלו בקבוצה בדרבי נגד אריס סלוניקי. באותו המשחק הוא גם נפצע והושבת לשלושה שבועות. ביולי 2009 פאוק סלוניקי מימשה את אופציית הרכישה על וייריניה תמורת 1.5 מיליון אירו. ב-4 בנובמבר 2010 כבש את השער הראשון שלו במדי פאוק במסגרת אירופית, בניצחון 0–1 על ויאריאל בשלב הבתים של הליגה האירופית. באותה העונה עזר לקבוצה לסיים במקום השלישי בליגת העל היוונית. לאחר ששיחק כארבע שנים במועדון ורשם 126 הופעות וכבש 28 שערים בכל המסגרות במדי הקבוצה, חתם ב-3 בינואר 2012 במועדון הגרמני וולפסבורג תמורת 6.5 מיליון אירו. ב-21 בינואר רשם הופעת בכורה בבונדסליגה כששיחק מחצית בניצחון 0–1 על פ.צ. קלן. ב-9 במרץ 2013 כבש את שער הבכורה שלו בקבוצה בניצחון 2–5 על מועדון ספורט פרייבורג. עד כה זכה עם הקבוצה בשני תארים, ומשחק בה בעמדת המגן הימני. ב-31 באוגוסט 2017 חזר לאחר חמש שנים לפאוק סלוניקי תמורת מיליון אירו. וייריניה החל לייצג את הנבחרות הצעירות של פורטוגל בשנת 2001. בנובמבר 2011 זומן לראשונה לסגל נבחרת פורטוגל כשהחליף את השחקן הפצוע דני מיגל אלבס בשלב הפלייאוף של יורו 2012 נגד נבחרת בוסניה. ב-22 במרץ 2013 ערך את הופעת הבכורה שלו בנבחרת בתיקו 3-3 נגד נבחרת ישראל כשעלה כמחליף בדקה ה-70 בשלב המוקדמות של מונדיאל 2014 באצטדיון רמת גן. ב-11 ביוני 2013 כבש את שער הבכורה שלו בנבחרת בניצחון 1–5 על נבחרת אירלנד. ביורו 2016 זומן לנבחרת בתור שחקן הרכב בעמדת המגן הימני על ידי המאמן פרננדו סנטוש שאימן אותו בפאוק סלוניקי. וייריניה שיחק את כל המשחקים בשלב הבתים בהרכב הפותח, אך בשלבי הנוק-אווט איבד את מקומו בהרכב לקרדיץ' סוארז. פורטו ליגת העל הפורטוגלית (1): 2006/2007 הסופר קאפ הפורטוגלי (1): 2006 וולפסבורג הגביע הגרמני (1): 2014/2015 הסופר קאפ הגרמני (1): 2015 פאוק סלוניקי הגביע היווני (1): 2017/2018 אליפות יוון (1): 2018/2019 נבחרת פורטוגל יורו: זכייה (1): יורו 2016 זכייה (1): יורו עד גיל 17- 2003 שחקן העונה בליגת העל היוונית - 2010/2011 כדורגלן השנה בפאוק סלוניקי - 2009/2010, 2010/2011 מדיה וקבצים בנושא וייריניה בוויקישיתוף וייריניה, באתר Transfermarkt וייריניה, באתר Fussballdaten.de (בגרמנית) וייריניה, באתר Soccerway וייריניה, באתר WorldFootball.net וייריניה, באתר National Football Teams וייריניה, באתר FootballDatabase.eu
מגדלור נמל קצא"א באשקלון

מגדלור נמל קצא"א באשקלון הוא מגדלור בקצה שובר הגלים הראשי של נמל קצא"א באשקלון. המגדלור מופעל על ידי חברת קו צינור אילת אשקלון ואינו נגיש לציבור. http://www.unc.edu/~rowlett/lighthouse/isr.htm מגדלורים בישראל באתר אוניברסיטת קרוליינה הצפונית בצ'אפל היל. רשום כ-״Ashkelon (Ashqelon) Outer Breakwater״. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
סדרת ההישרדות

"סדרת ההישרדות" (באנגלית: Survivor Series) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בחודש נובמבר. האירוע הראשון של סדרת ההישרדות נערך לראשונה ב-26 בנובמבר 1987 באולם המדיסון סקוור גארדן. האירוע נמצא במקום השני באירועי השלם וצפה, שמשודרים לאורך השנים בהיסטוריית האירועים של ה-WWE ונחשב לאחד מארבעת האירועים הגדולים ביותר של הארגון ביחד עם רסלמניה, סאמרסלאם, והרויאל ראמבל. האירוע הראשון נערך בשנת 1987 בזכות הצלחתה של רסלמניה 3, כשה-WWF רצו להרחיב את הפוטנציאל שלהם בשוק אירועי השלם וצפה. האירוע הראשון היה ממוקד סביב הריב בין האלק הוגאן ואנדרה הענק, כשהם נאבקו קודם לכן ברסלמניה 3. סדרת ההישרדות הייתה מתוכננת להיווצר סביב חג ההודיה, כאשר שמונת האירועים הראשונים שלו אכן נערכו בתאריכי החג. בשנת 1995, האירוע עבר לימי ראשון. האירוע מאופיין בקרבות הדחה של ארבעה נגד ארבעה או חמישה נגד חמישה. קרבות אלו נקראים "קרבות הדחה" וזכו גם לכינוי "קרבות סדרת ההישרדות". שנת 1992 הכילה רק קרב הדחה אחד. האירוע של שנת 1997 היה מפורסם בעיקר בגלל סיפור "הדפיקה במונטריאול", לעומת זאת האירוע של שנת 1998 היה היחיד שלא הכיל קרב הישרדות אחד, במקום זאת האירוע התמקד בטורניר הדחות לקבוע מי יהיה אלוף ה-WWF. האירוע של שנת 2002 התאפיין בהופעת הבכורה של קרב תא ההדחות. מאז פיצול המותגים בשנת 2016 ל-Raw וסמאקדאון, שבהם המתאבקים ייחודים לכל מותג משלו, נוצרה יריבות המאופיינת בין Raw וסמאקדאון, שבה כל האלופים ממותג אחד מתחרים מול האלופים המקבילים להם במותג הנגדי. בנוסף לקרבות אלו, ממשיכים להתנהל קרבות הדחה של חמישה נגד חמישה בין המותגים כמיטב המסורת. ה-WWE שחררו ב-3 בנובמבר 2009, DVD על סדרת ההישרדות שנקרא "סדרת ההישרדות - האנתולוגיה השלמה", בו נכללים כל המופעים מ-1987 עד 1996. מדיה וקבצים בנושא סדרת ההישרדות בוויקישיתוף אתר האינטרנט הרשמי של סדרת ההישרדות (באנגלית)
אנדרטת חיל הרפואה

אנדרטת חיל הרפואה נמצאת בבסיס מרפ"א צפון (בית חולים 10) בחיפה. האנדרטה היא חלק מאתר ההנצחה המרכזי לחללי חיל הרפואה. סמוך לה חקוקים על קיר הנצחה שמותיהם של 571 (נכון ל-נובמבר 2020) אנשי חיל הרפואה שנפלו מאז מלחמת העצמאות, רופאים, חובשים, פרמדיקים ובעלי מקצועות ותפקידים נוספים בחיל הרפואה. על הקיר נמצאת גם שבועת חיל הרפואה שחוברה על ידי חיים חפר ולפיד זיכרון עליו כרוך נחש - סמל הרפואה. אחת לשנה נערך במקום טקס התייחדות עם הנופלים בהשתתפות המשפחות השכולות, קצין רפואה ראשי וראש אט"ל. האנדרטה הוקמה ביוזמת עמותת חיל הרפואה. היא מורכבת משלושה מבנים מבטון הערוכים כאוהל תאג"ד. במרכז נמצא פסל ברונזה (2.05 מטר) של חובש תומך בחייל פצוע הנשען עליו, הפסל הוא פרי יצירתה של הפסלת החיפאית יפה לוי (בק). האנדרטה תוכננה על ידי האדריכל עקיבא לומניץ (1946-1996) ונחנכה ב-10 ביולי 1989. ביום הזיכרון ה'תשנ"ג (1993) הנפיק השרות הבולאי בול עם ציור של האנדרטה. מדיה וקבצים בנושא אנדרטת חיל הרפואה בוויקישיתוף אתר הנצחה לחללי חיל הרפואה, חיפה, באתר "יזכור" יום הזיכרון ה'תשנ"ג, בול אנדרטת חיל הרפואה
ספרינגבוק (פירושונים)

האם התכוונתם ל... ספרינגבוק (בעברית: דלגן) - סוג ומין אנטילופה המצויה בדרום-מערב אפריקה ספרינגבוק (דרום אפריקה) – עיר בדרום אפריקה הספרינגבוקס - כינויה של נבחרת דרום אפריקה ברוגבי
פלי

האם התכוונתם ל... עץ או פלי – הטלת מטבע פלי (מוזיקאי) – בסיסט רד הוט צ'ילי פפרז אורן פלי – תסריטאי ובמאי ישראלי-אמריקאי סזאר פלי – אדריכל אמריקאי פאלי
ספרינגבוק (דרום אפריקה)

ספרינגבוק (באנגלית: Springbok; מילולית: "דלגן") היא עיר באזור נמקוואלנד שבצפון-מערב פרובינציית הכף הצפוני בדרום אפריקה. בשנת 2011 התגוררו בה כ-12,800 תושבים. עד 1852 שכנה במקום בו נמצאת כיום ספרינגבוק חוות מלקבושקויל (Melkboschkuil). באותה שנה נקנה שטח החווה תמורת 750 ליש"ט (כ-573 אלף ליש"ט בערכי 2010), במטרה להקים במקום מכרה נחושת. ב-1862 הוקמה העיר, בשם ספרינבוקפונטיין (Springbokfontein, מילולית: "מעיין הדלגנים". עם השנים התקצר שמה לספרינגבוק. במהלך מלחמת הבורים הוקמה בעיר מצודה ששימשה את מאני מאריץ ואנשיו. מרבצי הנחושת סביב העיר הידלדלו עם השנים, אך היא נותרה המרכז העירוני החשוב בנמקוואלנד. כיום מתפרנסים תושביה בעיקר מתיירות, מסחר וחקלאות. העיר שוכנת בגובה של 1,007 מטר מעל פני הים, בעמק בין שתי כיפות הגרניט של הרי הנחושת הקטנים (Klein Koperberge). היא שוכנת במפגש בין שני כבישים ארציים חשובים: N7, המוביל מקייפטאון לנמיביה ו-N14, המוביל ממנה לאפינגטון, קרוגרסדורפ ופרטוריה. העיר שוכנת באזור מדברי, המפורסם בכך שבעונת האביב משנה את פניו ומתכסה בפריחה ססגונית. מדיה וקבצים בנושא ספרינגבוק בוויקישיתוף
Love on the Brain

"Love on the Brain" הוא סינגל של הזמרת הברבדית ריהאנה, מתוך אלבומה השמיני Anti. השיר יצא ב-27 בספטמבר 2016, כסינגל הרביעי מתוך האלבום. הוא נכתב על ידי פרד בול, ג'וסף אנג'ל וריהאנה. השיר הוא בלדת דו-וופ וסול, בהשראת מוזיקה משנות ה-50 וה-60. מילולית, השיר מדבר על העליות והמורדות של אהבה רעילה. היכולות הווקליות של ריהאנה בשיר זכו לשבחים והושוו לאלו של איימי ויינהאוס, ביונסה ומגוון של אמני סול. ריהאנה הופיעה עם השיר במהלך סיבוב ההופעות Anti World Tour, וביצעה אותו גם בטקס פרסי המוזיקה של בילבורד ובטקס פרסי הווידאו-קליפים של MTV ב-2016. השיר הגיע למקום ה-5 במצעד הפזמונים האמריקאי בילבורד הוט 100, והפך לשיר ה-30 של ריהאנה שמגיע לעשירייה הפותחת במצעד, מה שממקם אותה באותו המקום עם מדונה והביטלס בתור האמנים היחידים בהיסטוריה שמופיעים לפחות שלושים פעמים בטופ 10 של מצעד הבילבורד הוט 100. נכון ליוני 2020, יש לשיר כ-600 מיליון השמעות בפלטפורמת הסטרימינג, ספוטיפיי. ב-19 במאי 2016, הושמע השיר בפרק הסיום של העונה ה-12 של הסדרה "האנטומיה של גריי". הזמרת האמריקאית קלי קלרקסון ביצעה את השיר בשידור חי בדף הפייסבוק שלה ב-26 באוגוסט 2016. השיר זכה להצלחה עולמית, והצליח בשיאו להגיע אל המקום ה-5 במצעד הבילבורד הוט 100. מידע על היצירה "Love on the Brain" באתר מיוזיק בריינז מידע על הסינגל "Love on the Brain" באתר מיוזיק בריינז מידע על היצירה "Love on the Brain" באתר Discogs סרטון השיר "Love on the Brain" באתר יוטיוב "Rihanna Chart History". Billboard. נבדק ב-2018-01-09. Gold & Platinum, RIAA (באנגלית אמריקאית)
מנהרת קווינסויי

מנהרת קווינסויי (באנגלית: Queensway Tunnel; מוכרת גם כמנהרת בירקנהד) היא מנהרת כביש תחת הנהר מרזי שבאנגליה, המקשרת בין הערים ליברפול ובירקנהד. אורך המנהרה הוא 3.24 קילומטרים ובה שני נתיבי נסיעה לכל כיוון. בנייתה החלה בשנת 1925 והיא נפתחה לתנועה ב-1934. בשנת 2015 עברו דרכה מדי יום 35,000 כלי רכב. מנהרת קווינסויי לא הייתה המנהרה הראשונה שנכרתה תחת נהר המרזי. קדמה לה מנהרת הרכבת (Mersey Railway) שנפתחה לשימוש ב-1886. היוזמה לכריית מנהרת הכביש הגיעה לאחר שתורים ארוכים של אנשים וכלי רכב השתרכו לשימוש במעבורות על פני הנהר. המנהרה תוכננה על ידי המהנדס בזיל מוט (Basil Mott) שגם פיקח על בנייתה ביחד עם מהנדס העיר ליברפול ג'ון אלכסנדר ברודי (John Alexander Brodie). פתחי המנהרות ובניין האוורור של המנהרה תוכננו על ידי האדריכל הרברט ג'יימס רואוס (Herbert James Rowse) ועיצובם נעשה על ידי אדמונד תומפסון (Edmund Thompson). במהלך עבודות הכרייה הוצאו מבטן האדמה למעלה מ-1.2 מיליון טונות של סלעים וחומרים אחרים. שלוש שנים לאחר תחילת הכרייה נפגשו המנהרות שניכרו משני עברי הנהר בסטייה של פחות מאינץ' אחד. 1,700 פועלים עבדו בכריית המנהרה והשלמתה, ו-17 נספו במהלך העבודות. המנהרה נחנכה על ידי המלך ג'ורג החמישי ב-18 ביולי 1934 בנוכחות קהל של 200 אלף איש. בעת פתיחתה הייתה המנהרה מנהרת הכביש הארוכה בעולם והיא החזיקה בשיא זה במשך 14 שנים, אם כי נותרה המנהרה התת-מימית הארוכה בעולם עד 1955. לאחר שנפח התנועה במנהרה הלך ועלה תוכננה ונכרתה מתחת לנהר מצפון לה מנהרת קינגסויי, אשר נפתחה לתנועה ב-1971. למנהרה פרופיל קשתי ועל כן לכלי הרכב הנוסעים בה נקבעה מגבלת גובה של 3.9 מטרים בשני הנתיבים הצדדיים ו-4.75 מטרים בשני הנתיבים המרכזיים. כלי רכב נושאי מטען מוגבלים לגובה של 3.5 מטרים ואוטובוסים נדרשים לנסוע תמיד בנתיבים המרכזיים. פתחי המנהרה ממוקמים 500 מטרים ממזרח לנהר ו-200 מטרים ממערב לו. שני סעיפים נוספים, מעגליים, ניבנו למנהרה בשני צידי הנהר על מנת לאפשר כניסה לתוכה גם מאזורי המעגנים שליד גדותיו. הסעיף הנוסף בבירקנהד נסגר ב-1965, אם כי ניתן עדיין לראות את שני פתחיו בתוך המנהרה ועל פני האדמה. הסעיף בליברפול היה בעבר דו סטרי ובהצטלבות עם הסעיף הראשי הוסדרה התנועה על ידי רמזורים. כיום הסעיף הוא חד סטרי בכיוון היציאה, ופתחו מצוי בקרבת גדת הנהר, מול בניין ליבר המלכותי. המעבר במנהרה כרוך בתשלום אגרה. מתחם התשלום עבור כל הנתיבים במנהרה ממוקם בסמוך לפתח המנהרה בגדה המערבית של הנהר. בשנת 2004 החלו עבודות להקמת שבעה חדרי מחסה לשעת חירום מתחת למפלס המנהרה, לצורך התאמתה לתקני הבטיחות האירופיים הגבוהים ביותר. אל כל אחד מהמחסות יהיו פתחי גישה משני צידי המנהרה והוא יוכל להכיל 180 אנשים וציוד בטיחות. בשנת 2009 צולמה במנהרה סצנה מהסרט הארי פוטר ואוצרות המוות - חלק ראשון. מדיה וקבצים בנושא מנהרת קווינסויי בוויקישיתוף אתר האינטרנט הרשמי של מנהרת קווינסויי על המנהרה, באתר ה-BBC אתר המנהרות תחת נהר המרזי מבנים אלו הוכרזו כבניינים רשומים מדרגה II.